ভারত ভাগ্য বিধাতা

ভারত ভাগ্য বিধাতা () হল বাংলা ভাষায় একটি পাঁচ স্তবক বিশিষ্ট ব্রাহ্ম স্তোত্র। এটি ১৯১৩ সালে নোবেল বিজয়ী বিশ্বকবি রবীন্দ্রনাথ ঠাকুর দ্বারা রচিত এবং সুর করা হয়েছিল। গানটির প্রথম স্তবকটি ভারতের জাতীয় সঙ্গীত হিসাবে গৃহীত হয়েছে।

জন গণ মন ইতিহাস
২৭ ডিসেম্বর ১৯১১ সালে কলকাতায় ভারতীয় জাতীয় কংগ্রেসের বার্ষিক অধিবেশনের দ্বিতীয় দিনে কবিতাটি প্রথম গাওয়া হয়েছিল। গানটি বিশিষ্ট কংগ্রেসের সামনে একদল স্কুল ছাত্র সহ ঠাকুরের ভাগ্নী সরলা দেবী চৌধুরানী পরিবেশন করেছিলেন। বিষাণ নারায়ণ ধর, ভারতীয় জাতীয় কংগ্রেসের সভাপতি এবং অম্বিকা চরণ মজুমদারের মতো সদস্যরাও তাতে যোগদান করেন।

১৯১২ সালে, গানটি তত্ত্ববোধিনী পত্রিকায় ভারত ভাগ্য বিধাতা শিরোনামে প্রকাশিত হয়েছিল, যা ছিল ব্রাহ্মসমাজের অফিসিয়াল প্রকাশনা এবং যার সম্পাদক ছিলেন রবীন্দ্রনাথ ঠাকুর।

কলকাতার বাইরে, ২৮ ফেব্রুয়ারি ১৯১৯ সালে অন্ধ্রপ্রদেশের মদনাপল্লে বেসান্ত থিওসফিক্যাল কলেজের একটি অধিবেশনে গানটি প্রথম গাওয়া হয়েছিল। আজও গানটির ইংরেজি অনুবাদ প্রার্থনা সংগীত হিসেবে গাওয়া হয়। রবীন্দ্রনাথ ঠাকুর মদনাপল্লেতেই গানটির প্রথম ইংরেজি অনুবাদ করেন।

ভারতের স্বাধীনতা অর্জনের উপলক্ষ্যে, ভারতের গণপরিষদ ১৪ আগস্ট ১৯৪৭ তারিখে একটি সার্বভৌম সংস্থা হিসাবে প্রথমবারের মতো একত্রিত হয়, মধ্যরাতে এবং অধিবেশনটি সর্বসম্মতভাবে জনগণমন-এর মাধ্যমে সমাপ্ত হয়।

১৯৪৭ সালে নিউইয়র্কে অনুষ্ঠিত জাতিসংঘের সাধারণ অধিবেশনে ভারতীয় প্রতিনিধি দলের সদস্যরা দেশের জাতীয় সঙ্গীত হিসাবে জন গণ মন একটি রেকর্ডিং দেন। সারা বিশ্বের প্রতিনিধিদের নিয়ে গঠিত একটি সমাবেশের সামনে হাউস অর্কেস্ট্রা দ্বারা গানটি বাজানো হয়েছিল।

২৪ জানুয়ারি ১৯৫০ তারিখে ভারতের গণপরিষদ দ্বারা জনগণমনকে আনুষ্ঠানিকভাবে ভারতের জাতীয় সঙ্গীত হিসাবে ঘোষণা করা হয়েছিল।

পাঁচ পঙ্ক্তির সম্পূর্ণ গানের কথা ও তার ব্যাখা

নিম্নলিখিত বাংলা অনুবাদটি একটি অযাচাইকৃত উৎস থেকে নেওয়া হয়েছে। অনুবাদে কিছু ভুল হয়েছে।

*** এখানে "চিরসারথি" শব্দটি ভগবান শ্রীকৃষ্ণকে নির্দেশ করে না। ভারত সাংবিধানিকভাবে একটি ধর্মনিরপেক্ষ রাষ্ট্র (বিশ্বের বৃহত্তম ধর্মনিরপেক্ষ রাষ্ট্র)। এই সঙ্গীতের প্রথম পঙ্ক্তিতে ভারতের বিভিন্ন ভাষাভাষীর নৃতাত্ত্বিক গোষ্ঠী* ও দ্বিতীয় পঙ্ক্তিতে ভারতে ধর্মীয় সম্প্রীতির** কথা অত্যন্ত সুস্পষ্টভাবে ফুটে উঠেছ। "চিরসারথি" শব্দের অর্থ "চিরন্তন সারথি" এবং এটি ভারতের ভাগ্যবিধাতা, অর্থাৎ জনগণের পথ প্রদর্শক, যিনি দেশকে আবহমানকাল ধরে নেতৃত্ব দেন, তাকে বোঝায়। তিনি দেশের ঐক্য ও সমৃদ্ধির জন্য  জাতি তথা, জনগণের পথ প্রদর্শকের ভূমিকা পালন করেন, যা সাধারণত ঈশ্বর বা ঐশ্বরিক শক্তির (অর্থাৎ,ভারত মাতা) সাথে সম্পর্কিত। প্রসঙ্গত উল্লেখ্য, যুগ যুগ ধরে, এই ভারতভূমি (অর্থাৎ, ভারতীয় উপমহাদেশ বা, অখণ্ড ভারত) বিশ্বের ধর্ম-বর্ণ-গোত্র-ভাষা নির্বিশেষে সকল মানুষের আশ্রয়স্থল হয়ে উঠেছে। হাজারো উত্থান পতন, আলো অন্ধকারের মধ্যে দিয়েও পৃথিবীর অন্যতম প্রাচীন এই ভারতীয় সভ্যতার চক্র সচল রয়েছে। তাই এই বিশেষণটি, যে ভারত মাতা দুঃখ যন্ত্রণার মধ্যেও তার সন্তানদের কোলে নিরাপদ আশ্রয় দিয়ে এই অগ্রগতির চক্র সচল রেখেছেন, দ্ব্যর্থহীনভাবে তাকেই বোঝান হয়েছে। এই সম্পূর্ণ সঙ্গীতটি প্রকৃতপক্ষে ভারতমাতার বন্দনাগীতি।

উপরের অনুবাদটি ছাড়াও, যা মূল অনুবাদের সাথে ঘনিষ্ঠভাবে অনুসরণ করে, রবীন্দ্রনাথ ঠাকুর-এর জন গণ মন-এর নিজস্ব ব্যাখ্যা ইংরেজি উইকিসোর্স-এর মাধ্যমে দা মর্নিং সং অফ ইন্ডিয়া নামে পাওয়া যায়।

বহিঃসংযোগ
 The Morning Song of India

তথ্যসূত্র

রবীন্দ্রনাথ ঠাকুর
বাংলা সাহিত্য
ভারতীয় গান
ভারতীয় দেশাত্মবোধক গান
রবীন্দ্রসঙ্গীত
বাংলা ভাষার গান
১৯১১-এ ভারত
বিংশ শতকে কলকাতা
রবীন্দ্রনাথ ঠাকুর রচিত গান
রবীন্দ্রনাথ ঠাকুরের কবিতা